Source: https://www.dunajskaluzna.sk/samosprava/pravne-predpisy-obce-/statut-obce-dunajska-luzna/
Timestamp: 2019-08-20 18:38:08+00:00

Document:
Štatút obce Dunajská Lužná - Oficiálna stránka obce Dunajská Lužná
Dnes je utorok, 20.8.2019, 20:38:07
TÝŽDEŇ: 2846
CELKOM: 1079804
ŠTATUT OBCE DUNAJSKÁ LUŽNÁ
Obecné zastupiteľstvo v Dunajskej Lužnej v súlade s § 11 ods. 4 písm. k) zákona SNR č. 369/1990 Zb. o obecnom zriadení v znení neskorších predpisov schvaľuje Štatút obce Dunajská Lužná
Dunajská Lužná, národnostne zmiešaná obec, so zachovalými kultúrnymi a historickými pamiatkami, s významnou tradíciou kováčskeho remesla, trhov a pútí a v európskej archeológii známa mohylovým pohrebiskom zo staršej doby železnej z obdobia 700-550 r. pred Kristom, je v súčasnosti jedným z dôležitých rozvojových pólov hl. mesta Slovenskej republiky Bratislavy.
Vychádzajúc z cyrilo-metodských tradícií a dedičstva našich predkov, mysliac na blaho budúcich generácií, sa obyvatelia obce Dunajská Lužná prostredníctvom svojich volených zástupcov uznášajú na tomto štatúte.
Štatút obce Dunajská Lužná v súlade so všeobecne záväznými právnymi predpismi
upravuje najmä postavenie a pôsobnosť obce Dunajská Lužná (ďalej len “obec”), práva a povinnosti obyvateľov obce, základné zásady hospodárenia, financovania a nakladania s majetkom obce, obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce,
rieši tiež širšie vzťahy obce, symboly obce, udeľovanie čestného občianstva, obecných vyznamenaní a cien obce.
Štatút obce je základným normatívnym, právnym a organizačným predpisom obce.
Obec je samostatný územný samosprávny a správny celok Slovenskej republiky; združuje osoby, ktoré majú na jej území trvalý pobyt. Územie obce tvorí súbor katastrálnych území jej jednotlivých častí, a to
Jánošíková,
Nová Lipnica,
Nové Košariská.
Obec je právnickou osobou samostatne hospodáriacou s vlastným majetkom a so svojimi finančnými zdrojmi za podmienok stanovených zákonom, všeobecne záväznými nariadeniami obce a organizačnými predpismi obce.
Základnou úlohou obce pri výkone samosprávy je starostlivosť o všestranný rozvoj obce a o potreby jej obyvateľov. Obci pri výkone samosprávy možno ukladať povinnosti a obmedzenia len zákonom a na základe medzinárodnej zmluvy.
Obec určuje, mení alebo zrušuje budovám súpisné a orientačné číslo, vedie evidenciu súpisných a orientačných čísiel.
Obyvatelia obce sa zúčastňujú na samospráve obce najmä výkonom svojich práv a povinností. Tieto práva a povinnosti sú zakotvené v ustanovení § 3 ods. 2 a 3 zákona č. 369/1990 Zb. o obecnom zriadení v znení neskorších predpisov (ďalej len „zákon č. 369/1990 Zb.“).
podieľať sa na ochrane a na zveľaďovaní životného prostredia v obci a napomáhať udržiavať poriadok v obci,
je v obci prihlásený na prechodný pobyt,
Obec má voči občanom povinnosti stanovené zákonom č. 369/1990 Zb. a ďalšími všeobecne záväznými právnymi predpismi.
Obec je povinná vykonávať samosprávne úlohy vymedzené v zákone č. 369/1990 Zb. a v ďalších osobitných zákonoch a všeobecne záväzných právnych predpisoch.
Na obec možno zákonom preniesť niektoré úlohy štátnej samosprávy, ak je ich plnenie týmto spôsobom racionálnejšie a efektívnejšie. S prenesením úloh na obec štát poskytne obci potrebné finančné a iné materiálne prostriedky.
Na plnenie úloh samosprávy obce alebo ak to ustanovuje zákon, obec vydáva všeobecne záväzné nariadenia (samosprávne nariadenia). Nariadenia obce nesmú byť v rozpore s Ústavou SR, ústavnými zákonmi, zákonmi a medzinárodnými zmluvami, s ktorými vyslovila súhlas Národná rada SR a ktoré boli ratifikované a vyhlásené spôsobom ustanoveným zákonom.
Majetok obce tvoria všetky hnuteľné a nehnuteľné veci vo vlastníctve obce, všetky pohľadávky a iné majetkové práva obce a subjektov založených alebo zriadených obcou.
Majetok obce slúži na plnenie úloh obce a používa sa najmä na
podnikateľskú činnosť,
výkon samosprávy obce.
Majetok obce, ktorý slúži na verejné účely (najmä miestne komunikácie a iné verejné priestranstvá), je verejne prístupný a možno ho obvyklým spôsobom používať, ak jeho používanie obec neobmedzila.
Majetok obce určený na podnikateľskú činnosť slúži ako majetkový základ pre rôzne subjekty a právnické osoby založené obcou alebo na ďalšie možné formy podnikateľskej činnosti v súlade s platnou právnou úpravou, najmä s Obchodným zákonníkom a Občianskym zákonníkom.
Majetok obce určený na výkon samosprávy obce je možné použiť na plnenie záväzkov a uspokojovanie potrieb obce a na činnosť samosprávnych orgánov obce.
Obec môže zveriť svoj majetok do správy subjektom, ktoré zriadila.
Evidenciu o stave a pohybe majetku obce vedie obecný úrad a organizácie zriadené obcou v súlade s platnou právnou úpravou.
Majetok obce a nakladanie s ním upravujú “Zásady hospodárenia s majetkom obce”.
Obec financuje svoje potreby predovšetkým z vlastných príjmov, z dotácií zo štátneho rozpočtu a z ďalších zdrojov.
Obec môže financovať svoje úlohy aj z prostriedkov združených s inými obcami, so samosprávnymi krajmi, prípadne s inými právnickými osobami a fyzickými osobami. Na plnenie úloh spoločných pre viac obcí obec môže združiť finančné prostriedky.
Na krytie mimoriadnych výdavkov vo všeobecnom záujme môže obecné zastupiteľstvo rozhodnúť o vyhlásení dobrovoľnej zbierky a ustanoviť jej podmienky a o prijatí úveru alebo pôžičky,
Základom finančného hospodárenia obce je rozpočet obce zostavovaný na obdobie troch kalendárnych rokov schvaľovaný obecným zastupiteľstvom. Obecné zastupiteľstvo schvaľuje tiež zmeny rozpočtu, kontroluje jeho čerpanie a schvaľuje záverečný účet obce.
Rozpočet obce obsahuje príjmy a výdavky spojené s činnosťou samosprávy, finančné vzťahy k štátnemu rozpočtu, k rozpočtu samosprávneho kraja a finančné vzťahy k rozpočtovým organizáciám.
Obec zverejní návrh rozpočtu obce a návrh Záverečného účtu obce najmenej 15 dní pred rokovaním obecného zastupiteľstva na úradnej tabuli obce a na webovom sídle obce, ustanovenia § 6 ods. 4 až 7 platia rovnako.
Hospodárenie s prostriedkami rozpočtu obce sa riadi rozpočtovými pravidlami SR platnými pre príslušný rok.
Ročnú účtovnú závierku obce overuje audítor, ktorý overuje aj ďalšie skutočnosti ustanovené zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a zákonom č. 523/2004 Z. z o rozpočtových pravidlách verejnej správy a o zmene a doplnení niektorých zákonov v znení neskorších predpisov.
Obecné zastupiteľstvo v Dunajskej Lužnej môže zriadiť alebo zrušiť podľa potreby stále alebo dočasné výkonné, kontrolné a poradné orgány, ktorými sú najmä:
rada poslancov,
a určuje im náplň práce. Môže zriadiť a zrušiť aj ďalšie svoje orgány, ak tak ustanovuje osobitný zákon ( napr. zákon SNR č. 564/1991 Zb. o obecnej polícii).
Obecné zastupiteľstvo v Dunajskej Lužnej je zastupiteľský zbor obce zložený z poslancov zvolených v priamych voľbách obyvateľmi obce. Pravidlá pre voľby do obecného zastupiteľstva upravuje osobitný zákon.
Obecné zastupiteľstvo v Dunajskej Lužnej má 11 poslancov.
Funkčné obdobie obecného zastupiteľstva sa končí zložením sľubu poslancov novo zvoleného obecného zastupiteľstva .
zamestnanca obce, v ktorej bol zvolený, to naplatí, ak zamestnanec je dlhodobo uvoľnený na výkon funkcie poslanca,
štatutárneho orgánu rozpočtovej organizácie zriadenej obcou,
Rokovania obecného zastupiteľstva je upravené v Rokovacom poriadku.
Obecné zastupiteľstvo rozhoduje o základných otázkach života obce a vykonáva svoju vyhradenú právomoc podľa § 11 ods. 4 zákona č. 369/1990 Zb.
určovať zásady hospodárenia a nakladania s majetkom obce a s majetkom štátu, ktorý obec užíva, schvaľovať najdôležitejšie úkony týkajúce sa tohto majetku a kontrolovať hospodárenie s ním,
schvaľovať rozpočet obce a jeho zmeny, kontrolovať jeho čerpanie a schvaľovať záverečný účet obce, vyhlásiť dobrovoľnú zbierku a ustanoviť jej podmienky, schvaľovať emisiu komunálnych dlhopisov, schvaľovať zmluvu o spolupráci vo veci uskutočnenia konkrétnej úlohy alebo činnosti, schvaľovať zmluvu o zriadení združenia obcí, rozhodovať o prijatí úveru alebo pôžičky, o prevzatí záruky za poskytnutie návratnej finančnej výpomoci zo štábneho rozpočtu,
určovať náležitosti miestnej dane a miestneho poplatku,
schvaľovať dohody o medzinárodnej spolupráci a o členstve obce v medzinárodnom združení,
určiť plat starostu obce podľa osobitného zákona a určiť najneskôr 90 dní pred voľbami na celé funkčné obdobie rozsah výkonu funkcie starostu, zmeniť počas funkčného obdobia na návrh starostu rozsah výkonu jeho funkcie,
voliť a odvolávať hlavného kontrolóra obce, určiť rozsah výkonu funkcie hlavného kontrolóra a jeho plat, schvaľovať mu odmenu,
zriaďovať, zrušovať a kontrolovať rozpočtové organizácie obce a na návrh starostu vymenúvať a odvolávať ich vedúcich, zakladať a zrušovať obchodné spoločnosti a iné právnické osoby a schvaľovať zástupcov obce do ich štatutárnych a kontrolných orgánov, ako aj schvaľovať majetkovú účasť v právnických osobách,
zriaďovať a zrušovať orgány potrebné na samosprávu obce a určovať ich náplň práce,
vydávať súhlas s pričlenením obce.
Podrobnosti o organizácii miestneho referenda sú ustanovené v nariadení obce.
Obecné zastupiteľstvo alebo starosta obce môžu zvolať zhromaždenie obyvateľov obce alebo jej časti na prerokovanie vecí územnej samosprávy.
Predstaviteľom obce a najvyšším výkonným orgánom obce je starosta, ktorého volia obyvatelia obce v priamych voľbách. Funkčné obdobie starostu sa skončí zložením sľubu novozvoleného starostu.
Starosta je štatutárnym orgánom obce. Starosta môže rozhodovaním o právach, právom chránených záujmoch alebo povinnostiach fyzických osôb alebo právnických osôb v oblasti verejnej správy písomne poveriť zamestnanca obce. Poverený zamestnanec obce rozhoduje v mene obce v rozsahu vymedzenom v písomnom poverení.
zvoláva a vedie zasadnutia obecného zastupiteľstva a podpisuje jeho uznesenia,
Starosta môže pozastaviť výkon uznesenia obecného zastupiteľstva, ak sa domnieva, že odporuje zákonu alebo je pre obec zjavne nevýhodné tak, že ho nepodpíše v zákone stanovenej lehote.
Ak bol výkon uznesenia obecného zastupiteľstva pozastavený, môže obecné zastupiteľstvo toto uznesenie trojpätinovou väčšinou všetkých poslancov potvrdiť, ak obecné zastupiteľstvo uznesenie nepotvrdí do troch mesiacov od jeho schválenia, uznesenie stráca platnosť. Výkon potvrdeného uznesenia starosta nemôže pozastaviť.
zamestnanca obce, v ktorej bol zvolený, to neplatí, ak zamestnanec obce je dlhodobo uvoľnený na výkon funkcie starostu,
štatutárneho orgánu rozpočtovej organizácie zriadenej obcou, v ktorej bol zvolený,
pozbavený spôsobilosti na právne úkony alebo obmedzením spôsobilosti na právne úkony,
v prípadoch podľa § 14 ods. 6, ak starosta do 30 dní odo dňa vzniku nezlučiteľnosti funkcií nevykoná právny úkon na odstránenie nezlučiteľnosti funkcii,
Starosta je povinný skutočnosti podľa odseku 8 písm. d), g) a h) bezodkladne oznámiť obci.
Starostu zastupuje zástupca starostu, ktorého spravidla na celé funkčné obdobie poverí zastupovaním starosta do 60 dní od zloženia sľubu. A tak neurobí, zástupcu starostu zvolí obecné zastupiteľstvo. Zástupca starostu môže byť len poslanec. Starosta môže zástupcu starostu kedykoľvek odvolať. Ak starosta odvolá zástupcu starostu, poverí zastupovaním ďalšieho poslanca do 60 dní od odvolania zástupcu starostu.
Ak zanikne mandát starostu pred uplynutím funkčného obdobia , plní úlohy starostu v plnom rozsahu zástupca starostu. Zastupovanie sa skončí zložením sľubu novozvoleného starostu.
Rada poslancov
Obecné zastupiteľstvo zriaďuje radu poslancov. Jej činnosť sa riadi ustanoveniami zákona č. 369/1990 Zb.
Zásady rokovania a uznášania sa rady poslancov (obecnej rady) upraví obecné zastupiteľstvo v Rokovacom poriadku Obecného zastupiteľstva Dunajskej Lužnej.
Obecné zastupiteľstvo môže zriaďovať komisie a iné orgány ako svoje stále alebo dočasné poradné, iniciatívne a kontrolné orgány.
Zloženie a úlohy komisií a iných orgánov vymedzuje obecné zastupiteľstvo.
Podrobnosti o komisiách obecného zastupiteľstva upraví “Rokovací poriadok Obecného zastupiteľstva v Dunajskej Lužnej”.
Obecný úrad vykonáva odborné, administratívne a organizačné práce súvisiace s plnením úloh samosprávy obce, a to najmä
zabezpečuje odborné podklady a iné písomnosti na rokovanie obecného zastupiteľstva a komisií,
vykonáva nariadenia obce, uznesenia obecného zastupiteľstva a rozhodnutia obce,
Prácu obecného úradu vedie a riadi prednosta obecného úradu a starosta obce.
Vnútornú organizáciu obecného úradu, najmä jeho organizačné členenie, pôsobnosť jednotlivých útvarov, zásady riadenia, zásady organizačnej štruktúry úradu a tiež ich vzájomné vzťahy obsahuje “Organizačný poriadok Obecného úradu v Dunajskej Lužnej”, ktorý vydá starosta obce.
vedie a organizuje prácu obecného úradu,
zabezpečuje hospodársky a správny chod obecného úradu,
zostavuje návrh rozpočtu obce a zabezpečuje jeho racionálne a efektívne plnenie,
spolu so starostom podpisuje zápisnice zo zasadnutí obecného zastupiteľstva,
zúčastňuje sa zasadnutí obecného zastupiteľstva s hlasom poradným,
zúčastňuje sa zasadnutí rady poslancov s hlasom poradným.
Obecné zastupiteľstvo zriaďuje funkciu hlavného kontrolóra a určuje mu rozsah pracovnej činnosti.
Hlavného kontrolóra volí obecné zastupiteľstvo na šesť rokov a po uplynutí tohto obdobia sa jeho pracovnoprávny vzťah k obci skončí. Voľbu potvrdzuje obecné zastupiteľstvo formou uznesenia. Za svoju činnosť zodpovedá obecnému zastupiteľstvu.
Hlavný kontrolór je zamestnancom obce a vzťahujú sa na neho všetky práva a povinnosti ostatného vedúceho zamestnanca podľa zákona č.552/2003 Z. z. o výkone prác vo verejnom záujme. Hlavný kontrolór nesmie podnikať alebo vykonávať inú zárobkovú činnosť bez súhlasu obecného zastupiteľstva. Toto obmedzenie sa nevzťahuje na vedeckú, pedagogickú, lektorskú, prekladateľskú, literárnu alebo umeleckú činnosť a na správu vlastného majetku a majetku maloletých detí. Kontrolnú činnosť vykonáva nezávisle a nestranne v súlade so zákonom č. 357/2015 Z. z. o finančnej kontrole a audite.
podľa osobitného zákona (napr. zákon č.154/2001 Z. z. o prokurátoroch).
dňom nadobudnutia právoplatnosti rozsudku, ktorým bol odsúdený za úmyselný trestný čin alebo právoplatne odsúdený za trestný čin, ak výkon trestu odňatia slobody nebol podmienečne odložený.
Obecné zastupiteľstvo môže odvolať hlavného kontrolóra, ak
hrubo a opakovane zanedbáva povinnosti vyplývajúce z jeho funkcie a bol na to aspoň raz písomne upozornený obecným zastupiteľstvom,
uvedie nepravdivý údaj v čestnom vyhlásení podávanom podľa § 18 ods. 1 zákona č. 369/1990 Zb. alebo v údajoch o svojich majetkových pomeroch.
Kontrolnou činnosťou hlavného kontrolóra je
kontrola zákonnosti, účinnosti, hospodárnosti a efektívnosti pri hospodárení a nakladaní s majetkom a majetkovými právami obce,
kontrola dodržiavania všeobecne záväzných právnych predpisov, nariadení obce a interných predpisov obce,
kontrola plnenia ďalších úloh ustanovených zákonom o rozpočtových pravidlách verejnej správy a územnej samosprávy.
osoby, ktorým boli poskytnuté z rozpočtu obce účelové dotácie alebo návratné finančné výpomoci, či nenávratné finančné výpomoci podľa osobitného predpisu (napr. zákon č. 583/2004 Z. z. o rozpočtových pravidlách územnej samosprávy) v rozsahu nakladania s týmito prostriedkami.
Kontrolná činnosť hlavného kontrolóra sa nevzťahuje na konanie, v ktorom o právach a právom chránených záujmoch alebo o povinnostiach právnických osôb alebo fyzických osôb rozhoduje starosta obce v správnom konaní.
Úlohy hlavného kontrolóra sú
vykonávať kontrolu v rozsahu uvedenom v § 19 ods. 7 tohto štatútu,
predkladať obecnému zastupiteľstvu na prerokovanie raz za 6 mesiacov návrh plánu kontrolnej činnosti,
vypracúvať odborné stanoviská k návrhu rozpočtu obce a záverečného účtu obce pred ich schválením v obecnom zastupiteľstve,
predkladať výsledky kontroly priamo obecnému zastupiteľstvu na najbližšom zasadnutí,
predkladať obecnému zastupiteľstvu raz ročne Správu o výsledkoch kontrolnej činnosti,
spolupracovať s príslušnými štátnymi orgánmi vo veciach kontroly hospodárenia s prostriedkami pridelenými obci zo štátneho rozpočtu alebo zo štrukturálnych fondov Európskej únie,
vybavovať sťažnosti, ak tak ustanovuje štatút obce,
vykonať kontrolu, ak ho o to požiada obecné zastupiteľstvo alebo starosta, ak vec neznesie odklad.
Hlavný kontrolór sa zúčastňuje na zasadnutiach obecného zastupiteľstva a rady poslancov s hlasom poradným.
Hlavný kontrolór je oprávnený nahliadať do dokladov, ako aj do iných dokumentov v rozsahu kontrolnej činnosti podľa § 19 ods. 7 tohto štatútu.
Ak výkon funkcie hlavného kontrolóra zaniká spôsobom podľa § 19 ods. 5 písm. a), b) alebo d) tohto štatútu, vyhlási obecné zastupiteľstvo nové voľby tak, aby sa konali najneskôr do 60 dní odo dňa skončenia výkonu funkcie hlavného kontrolóra.
Obec môže spolupracovať s inými obcami na základe zmluvy uzavretej na účel uskutočnenia konkrétnej úlohy alebo činnosti, zriadením alebo založením právnickej osoby podľa osobitného zákona (napr. Obchodný zákonník, zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, zákon č. 523/2004 Z. z o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákon č. 212/1997 Z. z. o neziskových organizáciách poskytujúcich všeobecne prospešné služby v znení neskorších predpisov).
Majetok, ktorý obec spolu s ostatnými obcami získa na základe zmluvy uzavretej na účel uskutočnenia konkrétnej úlohy alebo činnosti právnickej osoby, ktorú si založili podľa osobitného zákona, stáva sa spoluvlastníctvom všetkých účastníkov zmluvy. Podiel na majetku získanom spoločnou činnosťou zodpovedá sume vložených prostriedkov.
Spolupráca obce s inými obcami sa riadi zásadami zákonnosti, vzájomnej výhodnosti a v súlade s potrebami obyvateľov obcí. Zmluvy na účel uskutočnenia konkrétnej úlohy alebo činnosti sa uzatvárajú v súlade s § 20a zákona č. 369/1990 Zb.
Obec s inými obcami (resp. mestami) môže zriadiť združenie, ktoré nadobúda právnu platnosť dňom registrácie registrujúcim orgánom. Predmetom činnosti združenia je najmä oblasť sociálnych vecí, starostlivosť o životné prostredie, odvoz a spracovanie komunálneho odpadu, odvádzanie a čistenie odpadových vôd, miestna doprava, oblasť školstva, kultúry a miestny cestovný ruch. Náležitosti registrácie, stanov a zánik združenia upravuje ustanovenie § 20c, § 20d, § 20e, § 20f zákona č. 369/1990 Zb.
Obec môže v rozsahu svojej pôsobnosti spolupracovať s územnými a správnymi celkami alebo úradmi iných štátov vykonávajúcimi miestne funkcie. Má právo stať sa členom medzinárodného združenia. Podrobnosti o spolupráci upravuje ustanovenie § 21 zákona č. 369/1990 Zb.
dodržiavať Štatút obce Dunajská Lužná, Rokovací poriadok obecného zastupiteľstva v Dunajskej Lužnej,
v prípadoch uvedených v § 11 ods. 4 Štatútu, ak poslanec do 30 dní odo dňa vzniku nezlučiteľnosti funkcií nevykoná právny úkon na odstránenie nezlučiteľnosti funkcií,
požadovať od riaditeľov právnických osôb zriadených obcou vysvetlenia vo veciach týkajúcich sa ich činností,
požadovať informácie a vysvetlenia od fyzických osôb a právnických osôb, ktoré vykonávajú v obci podnikateľskú činnosť vo veciach týkajúcich sa dôsledkov ich podnikania v obci,
zúčastňovať sa na previerkach, kontrolách, na vybavovaní sťažností a oznámení, ktoré vykonávajú orgány obce,
Poslanec je povinný skutočnosti podľa odseku 3 písm. d), f) a h) bezodkladne písomne oznámiť obci.
Funkcia poslanca sa zásadne vykonáva bez prerušenia pracovného alebo obdobného pomeru. Poslancovi patrí náhrada skutočných výdavkov, ktoré mu v súvislosti s výkonom funkcie poslanca vznikli, a to podľa osobitných predpisov platných pre pracovníkov v pracovnom pomere.
Obec pri plnení svojich úloh spolupracuje s orgánmi štátu, a to najmä s územne špecializovanými úradmi miestnej štátne správy, ďalšími štátnymi orgánmi (prokuratúrou, súdom, políciou a pod.), odbornými organizáciami, vysokými školami a výskumnými ústavmi.
Obec spolupracuje pri zabezpečovaní rozvoja obce a na prospech obce s podnikateľskými subjektmi, s politickými stranami, hnutiami, občianskymi združeniami a ďalšími právnickými osobami a fyzickými osobami, ktoré pôsobia na území obce.
poruší povinnosť podľa § 2b ods. 6 zákona č. 369/1990 Zb.,
poruší povinnosť podľa § 2c ods. 3 zákona č. 369/1990 Zb.,
poruší povinnosť podľa § 2c ods. 4, alebo podľa § 30e zákona č. 369/1990 Zb.,
Obecné zastupiteľstvo v Dunajskej Lužnej svojim uznesením zo dňa 28.6.1995 schválilo tieto obecné symboly:
erb obce Dunajská Lužná,
vlajka obce Dunajská Lužná,
pečať obce Dunajská Lužná.
Erb obce Dunajská Lužná tvorí:
zo spodného okraja modrého štítu vyrastá zlatovlasý biskup v striebornom, zlato zdobenom rúchu, držiac pred sebou zlatý kalich, nad ním sa vznáša zlatá, striebrom zdobená mitra a po bokoch ho sprevádzajú dva a dva nad sebou postavené zlaté kvety na zelených stopkách.
Podrobné a záväzné vyobrazenie erbu obce Dunajská Lužná tvorí prílohu č.1 tohto štatútu.
na listinách o udelení čestného občianstva obce Dunajská Lužná, ceny obce Dunajská Lužná a uznaniach obce Dunajská Lužná,
na budovách, kde má sídlo Obecný úrad v Dunajskej Lužnej,
na preukazoch poslancov obce, ako aj zamestnancov obce,
v administratívnom konaní ako odtlačok úradnej pečiatky s erbom a názvom obce na rozhodnutia, oprávnenia a osvedčenie skutočností vydaných pri výkone samosprávy.
Právo použiť a používať erb obce v iných prípadoch ako je uvedené v ods. 2 tohto ustanovenia je viazané na súhlas obce.
Za správne zaobchádzanie s erbom obce a za jeho ochranu zodpovedá tá fyzická osoba alebo právnická osoba, ktorá ho použila alebo používa. Každý je povinný strpieť výzvu na odstránenie neoprávnene alebo nesprávne použitého erbu.
Vlajka obce Dunajská Lužná pozostáva zo štyroch pruhov vo farbách bielej žltej, zelenej a modrej. Vlajka je ukončená tromi cípmi.
Podrobné a záväzné vyobrazenie vlajky obce Dunajská Lužná tvorí prílohu č. 2 tohto štatútu.
(3)Vlajku obce Dunajská Lužná používa starosta obce a obecné zastupiteľstvo pri slávnostných a oficiálnych príležitostiach obecného prípadne štátneho charakteru, a to vyvesením na budovách, v ktorých sídlia, prípadne v sieňach, kde sa koná slávnostné zhromaždenie. Výzvu na použitie vlajky vydáva starosta, ktorý zároveň určí spôsob a trvanie výzdoby.
Ak sa pri výzdobe používa štátna vlajka SR a obecná vlajka spoločne, sú umiestnené v rovnakej výške vedľa seba, pričom štátna vlajka je umiestnená z čelného pohľadu vľavo (§ 8 ods. 6 zákona č. 63/1993 Z. z. o štátnych symboloch SR a ich používaní v znení neskorších predpisov).
Za správne zaobchádzanie s vlajkou obce a za jej ochranu zodpovedá tá fyzická osoba alebo právnická osoba, ktorá ju použila alebo používa.
Pečať obce Dunajská Lužná tvorí erb obce Dunajská Lužná s kruhopisom: “OBEC DUNAJSKÁ LUŽNÁ”
Čestné občianstvo obce Dunajská Lužná,
Cena obce Dunajská Lužná,
Cena starostu obce Dunajská Lužná,
Čestné občianstvo obce Dunajská Lužná
Osobám, ktoré sa obzvlášť významným spôsobom zaslúžili o rozvoj a zveľadenie obce, ochranu jej záujmov šírenie jej dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť Čestné občianstvo obce Dunajská Lužná.
Slávnostné odovzdanie listiny poctenému sa vykonáva spravidla na mimoriadnom zasadnutí obecného zastupiteľstva. Poctený občan sa pri tejto príležitosti alebo pri svojej prvej návšteve obce zapisuje do Kroniky obce Dunajská Lužná.
Cena obce Dunajská Lužná sa udeľuje za:
b) činnosť osôb alebo organizácií, ktoré sa významným spôsobom pričinili o hospodársky a kultúrny rozvoj obce, jej propagáciu doma i v zahraničí,
c) činnosť osôb alebo organizácií pri záchrane ľudských životov a majetku obce a jej občanov.
Cenu obce Dunajská Lužná tvorí plaketa s erbom obce a peňažná odmena 335 eur. K cene obce sa vydáva listina o jej udelení.
Cena obce Dunajská Lužná sa môže udeliť ročne najviac 3 krát.
Cena obce Dunajská Lužná sa môže aj opätovne udeliť tým istým osobám, najskôr však po uplynutí 2 rokov.
Cena starostu obce Dunajská Lužná
Cenu starostu obce Dunajská Lužná udeľuje starosta obce za úspešnú a záslužnú činnosť v prospech obce.
Cenu starostu obce Dunajská Lužná tvorí vecný alebo peňažný dar v hodnote, ktorú každoročne schváli obecné zastupiteľstvo.
Evidencia sa vedie v Pamätnej knihe obce Dunajská Lužná, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenie, pre ktoré boli jednotlivým osobám udelené.
Obecné zastupiteľstvo a starosta obce môžu udeliť odmenu obce, a to najmä poslancom a iným obyvateľom obce, prípadne iným osobám za aktívnu prácu v orgánoch samosprávy a za významný podiel na rozvoji obce.
Kronika obce Dunajská Lužná sa vedie v úradnom jazyku, prípadne v jazyku príslušnej národnosti.
Zápisy do kroniky sa vykonávajú priebežne, najmenej jedenkrát ročne. Zápisy chronologicky dokumentujú fakty zo spoločenského a hospodárskeho života obce a sú hodnoverným svedectvom o udalostiach v obci, a o ľuďoch, ktorí sa pričinili o prospech žitia miestneho spoločenstva.
Text zápisov do kroniky schvaľuje starosta obce po predbežnom vyjadrení príslušnej komisie.
Obec organizuje, riadi a vykonáva základné práce v čase nebezpečenstva pôvodne miestneho významu. V prípade nevyhnutnej potreby vyžaduje od fyzických osôb a právnických osôb plnenie všeobecných povinností pri ochrane pred živelnými pohromami.
Štatút obce Dunajská Lužná je základnou právnou normou obce. Všetky všeobecne záväzné nariadenia obce, uznesenia obecných orgánov a iné predpisy obce musia byť v súlade s týmto štatútom.
Štatút obce Dunajská Lužná, schválený Obecným zastupiteľstvom v Dunajskej Lužnej dňa 27. júna 2015, vrátane všetkých jeho zmien a dodatkov, stráca platnosť dňom nadobudnutia účinnosti nového Štatútu obce.
Štatút obce Dunajská Lužná nadobúda účinnosť dňa 01.01.2019.
V Dunajskej Lužnej dňa 17. decembra 2018

References: § 11
 § 3
 § 6
 § 11
 § 14
 § 18
 § 19
 § 19
 § 19
 § 20
 § 20
 § 20
 § 20
 § 20
 § 21
 § 11
 § 2
 § 2
 § 2
 § 30